
Vonzónak lenni... – Az attraktivitás és más tulajdonságok együttjárásának vizsgálata szociometriai módszerek segítségével

Dolgozatomban nagyszámú szociometriai adatfelvétel segítségével azt vizsgáltam, hogy a vonzónak tartott diákokat társaik milyen más tulajdonságokkal ruházzák fel. A kutatás során, a több mint 220 csoportot tartalmazó adatbázis felhasználásával azt akartam megtudni, hogy a közösségek esetében a vonzóságra irányuló kérdésekre adott válaszok milyen más kérdésekre adott válaszokkal esnek egybe. Megpróbáltam számba venni azokat a módszereket, amelyekkel a válaszok együttjárását lehet mérni. Többek között a Mérei Ferenc által kifejlesztett, és a külföldi szerzők által használt módszereteket is áttekintettem. A tanulmányom eredményei újabb bizonyítékkal szolgáltak a fizikai attraktivitásról szóló számos irodalom által kimutatott jelenségre, miszerint a vonzó személyeket a környezetükben lévők számos más előnyös tulajdonság hordozóiként látják.



